भाजपा अध्यक्ष ने कहा कि ओडिशा में आज भी लगभग 50 लाख परिवार कच्चे मकानों में रहने को विवश हैं, राज्य के लगभग 36% घरों में आज भी बिजली नहीं पहुँच पाई है, राज्य की लगभग 12 हजार गाँव अभी भी सड़कों से नहीं जुड़ सके हैं, कई ऐसे स्कूल हैं जहां केवल एक ही शिक्षक हैं और प्राथमिक आरोग्य केन्द्रों की हालत तो बद से भी बदतर हो गई है। उन्होंने कहा कि मोदी सरकार “आयुष्मान भारत" योजना के तहत देश के 10 करोड़ परिवारों अर्थात् लगभग 50 करोड़ लोगों के पांच लाख रुपये सालाना तक के स्वास्थ्य खर्च मुहैया करायेगी ताकि गरीबों को स्वास्थ्य की समस्याओं से निजात मिल पाए।